VIIENDA KOOSSEISU

OTSUS

Haapsalu,			30. mai 2008 nr 
									Eelnõu

Rekonstrueerimistööde teostamiseks
vahendite laenamine

Arvestades Lasteraamatukogu hoone ning Haapsalu staadioni rekonstrueerimise projekte ning linnavalitsuse poolt läbiviidud eelnimetatud objektide rekonstrueerimise hanke tulemusi, Haapsalu linna 2008. aasta eelarvet ning juhindudes valla- ja linnaeelarve seaduse § 8, kohaliku omavalitsuse korralduse seaduse § 6 lg 3 p 1, § 22 lg 1 p 8, Haapsalu põhimääruse § 12 lg 1 p 8 ning haldusmenetluse seadusest, Haapsalu Linnavolikogu otsustab:

1.	Lubada Haapsalu Linnavalitsusel Lasteraamatukogu (Wiedemanni 11, Haapsalu) hoone rekonstrueerimiseks võtta laenu summas mitte üle 2 300 000 krooni või selle ekvivalent välisvaluutas, tähtajaga mitte üle 6 (kuue) aasta.
2.	Lubada Haapsalu Linnavalitsusel Haapsalu staadioni (Lihula mnt 10, Haapsalu) rekonstrueerimistööde teostamiseks võtta laenu kokku summas mitte üle 5250 000 krooni või selle ekvivalent välisvaluutas, tähtajaga mitte üle 6 (kuue) aasta.

3.	Linnavalitsusel korraldada konkurss soodsaima krediidipakkumise selgitamiseks ning sõlmida leping parima pakkujaga.

4.	Otsus jõustub teatavakstegemisest.

5.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Andreas Rahuvarm
Volikogu esimees

SELETUSKIRI
Eelnõule „Rekonstrueerimistööde teostamiseks vahendite laenamine”

Linna poolt võetavatest laenu vahenditest, riigi poolsetest toetustest ja Norra investeeringu toetustest on 2008. aastal kavas rekonstrueerida
•	Haapsalu staadion vastavalt koostatud projektile;
•	Lasteraamatukogu hoone vastavalt ehitusprojektile;

Haapsalu staadioni rekonstrueerimise käigus ehitatakse välja kolm tenniseväljakut, kunstmuruga jalgpalli harjutusväljak, rekonstrueeritakse olemasolev jalgpalliväljak, luuakse võrkpalli mängimise võimalus, parandatakse korvpalli mängimise võimalust. Lisaks remonditakse piirdeaed ja ehitatakse välja valgustus. Kogu projekti maksumus on läbiviidud hangete alusel 14 857 000 krooni. Norra investeeringu toetusena saab linn 9 607 000 krooni ja omaosalusena oleme kohustatud investeerima 5 250 000 krooni.

Lasteraamatukogu hoone rekonstrueerimise maksumuseks 2008. aastal on kavandatud 4 500 000 krooni. Ehitustööde käigus teostatakse sisetööd, korrastatakse maja fassaad, ehitatakse välja 2. korruse ruumid ja maja ventilatsioon. 2007. aastal teostati remonditöid kokku summas 1 855 000 krooni, millest Kultuuriministeeriumilt saadud toetus oli 1 700 000 krooni.
Kultuuriministeeriumi poolt on otsustatud toetada remonditöid 2008 aastal summas 2 200 000 krooni. Omaosalusena tuleb investeerida 2 300 000 krooni.

Linnavalitsus teeb ettepaneku eelnõu otsusena vastu võtta.

Martin Schwindt
Aselinnapea